Maia Goikoetxea Bilbao

Maia Goikoetxea Bilbao (Berriatua, Bizkaia, 2011ko irailaren 7a) zestalaria da. 2025eko ekain hasieran Euskal Selekzioaren nazioarteko lehenengo txapelketan parte hartu zuen, Gernikan Zesta-Puntako nazioen Ligan.

 Kirol ibilbidea 
2025eko maiatzean Berriatuko 37. San Gregorio Txapelketan Emakumezkoen nagusien mailan Ihart Arakistain bikote lagun zuela azpitxapelduna izan zen; txapeldunak, ostera Erika Mugartegi eta Arai Lejardi.

2025eko maiatzaren 30ean hasi zen Bilboko Iron Cup Grand Slamaren bigarren edizioan parte hartu zuen Helena Barrenetxea Fernández durangarrarekin batera.

 Euskal Selekzioa 
2025eko ekainaren 1etik 6ra Ligan debutatu zuen, Euskal Selekzioaren nazioarteko lehenengo txapelketan DUJA Durango Jai Alai taldeko Helena Barrenetxea, eta Berriatua Zesta Puntako Elaia Gogenola Krajak eta Maialen Aldazabal Aldazabal taldekideekin batera. Lehiakideak Euskadi, Frantzia, Espainia, Mexiko, Ameriketako Estatu Batuak eta Filipinak izan ziren.

Maia Goikoetxea Bilbao eta Elaia Gogenola Krajak berriatuar bikoteak Euskal Selekzioaren debuta egin zuen eta 25 minutu behar izan zituen Euskal Pilotako Nazioen Ligako lehen garaipena lortzeko, 15-3 eta 15-2 emaitzarekin. Aurkariak Frantzia ordezkatzen zuten Oihana Sorozabal eta Xana Gonzalez izan ziren. Hurrengo aurkarien lehian galdu egin zuten. Une horretan Munduko txapeldunak ziren eta Espainia ordezkatzen zuten Erika Mugartegi eta Arai Lejardi markinarrak izan ziren garaileak. Espainiaren aurkako lehen duelu ofizialean, errespetuz eta normaltasunez jokatu zen Nazioen Ligan.

 Erreferentziak 

 Kanpo estekak 

Kategoria:berriatuarrak
Kategoria:Emakume kirolariak
Kategoria:Bizkaiko kirolariak
Kategoria:Puntistak
Kategoria:XXI. mendeko emakumeak